# Minecraft

Minecraft mundu irekiko bideojokorik (ingelesez, Sandbox game) arrakastatsuenetariko bat da. Jokoaren xedea munduan baliabideak biltzea, etxeak zein tresnak sortzea eta eraikitzea, eta beste hainbat erronka lortzea da. Horrez gain, sormena lantzeko modalitatea ere badauka, eta, bertan, mugarik gabeko baliabideekin lortu ditzake jokalariak bere helburuak.
Markus Persson ("Notch" ezizenaz ezaguna) suediarrak sortu zuen 2009ko maiatzaren 17an. Lehenengo bertsio egonkorra, 2011ko azaroaren 18an argitaratu zen. Berak sortutako Mojang Studios enpresa gerora Microsoftek erosi zuen.
Gaur egun jokoaren bi bertsio ezberdin daude: Java edizioa Java programazio-lengoaian programatua), eta Bedrock edizioa (C++ programazio-lengoaian) idatzia. Gaur egun 300 milioi kopia baino gehiago saldu dira, gehien saldu den bideo-jokoa izanik

## Jokorako moduak

Jokorako moduaren arabera, jokalariak Minecrafteko munduarekin elkarreragiteko era aldatzen da. Lau modu nagusi daude (biziraupenezkoa, sortzailea, abenturazkoa eta ikusle modua), baina badira horien aldaera diren beste modu batzuk ere:

### Biziraupenezkoa

Biziraupenezko modua (ingelesez, survival-mode) bizitza errealean oinarritzen da baina fantasia apur baterako aukera ere ematen du. Jokalaria zerotik hasten da eta bere tresnak hobetzeko, mundua arakatu eta baliabide berriak bilatu behar ditu. Iluntasunetik edo gauaz agertzen diren etsaiek, hala nola, zonbiek edota eskeletoek, jokalaria erasotu egiten dute eta hil daiteke. Jokorako-modu honen helburu nagusia "Amaiera" dimentsioko (ingelesez, "The End") dragoia hiltzea da. Jokalaria hiltzen bada, berriro ager daiteke, baina zituen gauza guztiak galduko ditu.

### Sortzailea

Jokorako modu sortzailean (ingelesez, creative-mode) arreta osoa eraikuntza librearen jartzen da. Jokalariak bloke eta objektu guztiak eduki ditzake, eta berehala ipini edo suntsi ditzake. Gainera, arerioek ez dute jokalaria erasotzen eta jokalaria ezin da modu naturalean hil, bizitza mugagabea baitauka. Modu sortzaileak jokalariari mapan zehar libreki hegan egiteko aukera ematen dio.

### Abenturazkoa

Abenturazko modua (ingelesez, adventure) jokalariek sortutako mapetan jolasteko diseinatutako modua da, eta horrek jokoa mugatzen du. Jokalariak ezin du zuzenean edozein tresnarekin blokerik suntsitu edo blokerik jarri. Horrela, mapa ezingo du aldatu eta mapa sortu dutenak ez dira haserretuko.

### Ikusle modua

Ikusle moduan (ingelesez, spectator) jokalariak ezin dezake mundua eraldatu, hots, bertan gertatzen dena ikusi besterik ezin dezake egin. Modalitate hau normalean jokalari anitzeko moduan erabiltzen da.

### Muturrekoa

Muturreko modua (ingelesez, hardcore) funtsean biziraupenezko moduaren berdina da, baina jokoaren zailtasun-maila oso altua ezartzen da, hau da, "muturrekoa". Jokalaria hiltzen bada, ezingo du berriro ere agertu; mundu berri bat sortu beharko du eta berirro ere zerotik hasi beharko du.

## Minecraft-eko Mundua

Minecraft mundua, bere osotasunean, kuboz osatuta dago. Bertan, elementu guztiak kubo tamaina ezberdinez osatuta daude. 16 X 16 pixeleko testuren bitartez, zein bloke den adierazten da. Gainera, mundu horren bitxikerietako bat, pertsonaiek, legarrak eta areak grabitatearen menpe daudela da. Baina gainerako blokeak aldiz, ez daude honen menpe. Ondorioz, mundu honetan sor daitezken egitura ezberdinak airean sor daitezke; izan ere, ere ez dira zerutik erortzen.
Mapa, biomak, egiturak eta mob ezberdinen agerpena guztiz ausazkoa da. Mundua 16x16ko ataletan, "chunks"-etan kargatu egiten da.
Bideojokoa irekitzerakoan, ez gainjartzeko, 60x10⁶x60x10⁶ kubotan gordetzen da informazioa. Joko honen mundua infinitua denez, hainbeste informazio kudeatzeko modura erabaki zuten hau. Horri gehituz, jolasten ari dena, inoiz igaro ez den zonalde batetik igarotzerakoan, honen inguruko 400chunk-ak sortzen dira. Mundua miatzen dugun heinean, ekosistema ezberdinetatik igaroko gara. Hauek klasifikatzeko terminologia bioma da, eta hau, bizitza errealean bezala, maparen zehar aldatzen joaten da mundu desberdinak erakusten joateko. Horren adibide hurrengoan izango lirateke: basoa, desertua, lautada, taiga, perretxiko irla, padura, zerua, ozeanoa, infernua (dimentsio bat bere baitan), lautada izoztua, oihana, "end"-a (dimentsio bat bere baitan) eta mendi urrunak. Bakoitza egitura eta ezaugarri ezberdinak dituelarik. 1.7 bertsioetatik aurrera beste bioma batzuk ere atera dira, horien adibide: sabana, baso itxia, izotz punten lautada, elurdun taiga eta mega taiga.
Mundu honetan hainbat mob daude, hiru motatakoak:
* Pasiboak edo 'friendly' deiturikoak: Hauek, ez dute jokalaria erasotzen, animaliak izaten dira eta janaria eskuratzeko baliatzen dira. Gainera, hauei eraso egiterakoan alde egiten dute. Horien adibide garbienak hurrengoak dira: behia, txerria, saguzarra, ardia, txerri zombiak, behi-perretxikoduna, katua, txipiroia, herritarra, oiloa, txakurra, untxia, astoa, zaldia, zaldi zonbia, zaldi eskeletoa eta elurr golem-a.
* Neutralak: Hauek ez dute jokalaria erasotzen, baina guk erasotzen baditugu hauek bueltan erasotuko digute. Horri gehituz, hauek, janaria emanez gero geure lagunak bilakatuko dira eta transporte bezala edo defenditzeko baliatzeko aukera izango dugu. Horien adibideak: otxoa, llama, armiarma (gauetan erasotzailea), zombi txerria, izurdea, hartz polarra eta erlea.
* Erasotzaileak: Hauek, detektatzeko eremu bat dute. Arruntena, 8 blokeko (kubo) distantzia; baina ondoren eraso egiteko eremu bat dute, urrutitik erasotzen dutelako batzuek eta besteek gertutik erasotzen dute. Gehitzeko, entitate bakoitzak berezitasun bat dauka, creeperra adibidez, geure ondoan dagoenean lehertu egiten da min kopuru altu bat eginez. Beraz, baldintza hauek betetzen dituzten mob-ak hurrengoak dira: enderman-a, Sorgina, eskeletoa, creeper-a, zombie-a, herritar zombie-a, zombi umea, ghast-a, wither eskeletoa, slime-a, magma kuboa, zilar-arraina, armiarma (egunetan neutrala) , armiarma pozointsua, blaze-a , amaierako dragoia (Jean izenekoa), "Wither" nagusia, "Guardian"-a, "Elder guardiana", eskeleto "Jokiea" (eskeleto bat armiarma baten gainean) "Chicken Jokiea" (zonbi umea oilo baten gainean)

## Jokalari anitzekoa

Jokalari anitzeko moduan, mundu bakar batean hainbat jokalari elkarren artean komunika daitezke eta elkarri eragin diezaiokete. Eskuragarri dago zuzenean jokalari anitzerako aukeraren bidez jokotik jokora konektatzeko, sare lokal bat erabiliz, pantaila modu lokalean zatituz (kontsolan bakarrik) eta jokalariak berak edo enpresaren batek ostatutako zerbitzarietan jokatzeko.
Jokalariek beren zerbitzariak erabil ditzakete, hornitzaileren batek ostatutakoa erabili edo zuzenean konekta daitezke beste jokalari baten jokora Xbox Live bidez. Zerbitzarien operadoreek gidatzen dituzte jokalari anitzeko Minecraft zerbitzariak; haiek dute zerbitzariaren komandoetarako atzipena, eguneko ordua konfiguratzeko edo jokalariak leku batetik bestera eramateko (teleportatzeko), adibidez. Operadoreek murrizketak ere ezar ditzakete, zein erabiltzaile-izen onartu edo zerbitzarian zein IP helbide sartu ahal izango den erabakitzeko.
Jokalari anitzeko zerbitzariek jarduera-sorta zabala eskaintzen dute, eta batzuk beren arau eta ohitura propioak dituzte. Zerbitzaririk handiena eta ezagunena Hypixel da. Izan ere, milaka jokalarik bisitatzen dute egunero (milioitik gora hilero). Jokalarien arteko borroka posiblea izan dadin, PvP (ingelesez, Person versus Person) gaitu daiteke. Zerbitzari askok pluginak dituzte osagarri pertsonalizatuak eskaintzeko eta normalean posibleak ez diren ekintzak ahalbidetzeko.
Minecraft zerbitzaririk zaharrena 2b2t izenekoa da eta 2010eko abenduan sortu zen. Ez zuten araurik ezarri, eta ondorioz jokalariek denboran zehar mundua hautsi egin dute. Klan edo talde bereziak sortu dira bertan, eta gaur egun, oso zaila da jokatu ahal izateko beharrezko materialak eskuratzea, zerbitzariak duen adinagatik, lehenengo milaka blokeetan ez dagoelako materialik eskuragarri.

### Minecraft Realms

2013an, Mojang bideo-joko garatzaile suediarrak Minecraft Realms host zerbitzua iragarri zuen, jokalari anitzeko jokoak zerbitzarian modu erraz eta seguruan exekutatzeko, jokalariak berak konfiguratu beharrik izan gabe. Zerbitzari estandarretan ez bezala, Realms zerbitzarietan jokalari gonbidatuak bakarrik sar daitezke eta ez dute IP helbiderik erabiltzen. Minecraft: Java Edition Realms zerbitzarien jabeek gehienez hogei lagun gonbida ditzakete beren zerbitzarian jokatzera, gehienez hamar jokalari aldi berean.
Minecraft: Java Edition Realms zerbitzariek ez dute onartzen erabiltzaileak sortutako pluginik, baina jokalariak Minecrafteko mapa pertsonalizatuetan joka daitezke. Minecraft Bedrock Realms zerbitzariek erabiltzaileak sortutako osagarriak, baliabideen paketeak, portaeren paketeak eta Minecraft mapa pertsonalizatuak onartzen dituzte. 2016ko Electronic Entertainment Expo edo "E3" izenez ezagutzen bideo-jokoen industriako biltzarrik garrantzitsuenean, Windows 10, iOS eta Android plataformetako jokalariak elkarrekin jokatu ahal izateko euskarria gehitu zen Realms zerbitzarietan; hori 2016ko ekainetik aurrera izan zen posible. 2017an, Xbox One eta Nintendo Switch plataformetarako euskarria gehitu zen eta baita errealitate birtualerako bertsiorako euskarria ere.
Java Edition major update release timelinePre-release years in red :
| 2009 | Pre-Classic |
| 2009 | Classic |
| 2009 | Survival Test |
| 2009 | Indev |
| 2010 | Infdev |
| 2010 | Alpha |
| 2010 | Alpha v1.2.0 - v1.2.6: "Halloween Update" |
| 2010 | Beta |
| 2011 | Beta |
| 2011 | Release 1.0: "Adventure Update" |
| 2012 | 1.1 |
| 2012 | 1.2 |
| 2012 | 1.3 |
| 2012 | 1.4: "Pretty Scary Update" |
| 2013 | 1.5: "Redstone Update" |
| 2013 | 1.6: "Horse Update" |
| 2013 | 1.7: "The Update that Changed the World" |
| 2014 | 1.8: "Bountiful Update" |
| 2015 |
| 2016 | 1.9: "Combat Update" |
| 2016 | 1.10: "Frostburn Update" |
| 2016 | 1.11: "Exploration Update" |
| 2017 | 1.12: "World of Color Update" |
| 2018 | 1.13: "Update Aquatic" |
| 2019 | 1.14: "Village & Pillage" |
| 2019 | 1.15: "Buzzy Bees" |
| 2020 | 1.16: "Nether Update" |
| 2021 | 1.17: "Caves & Cliffs: Part I" |
| 2021 | 1.18: "Caves & Cliffs: Part II" |
| 2022 | 1.19: "The Wild Update" |
| 2023 | 1.20: "Trails & Tales" |
| 2024 | 1.21: "Tricky Trials" |

## Edizioak
### Java edizioa

Markus Persson-ek 2009ko maiatzeko asteburu batean burutu zuen Minecraft jokoaren oinarrizko programazioa. Dena ondo zioala egiaztatzeko, probak modu pribatuan egin zituen eta jokalarien komentarioak kontuan hartu zituen zuzenketak eta aldaketak egiteko. 2009ko maiatzaren 10etik 16ra bitarteko aste hartan garatu eta argitaratu ez zen Minecraft-en lehen bertsio hura Pre-Classic izenez ezagutzen da.
2009ko maiatzaren 17an argitaratu zuen jokoa lehen aldiz Minecraft Cave Game izenarekin. Laster, jokalari batek hala gomendatuta, jokoari izena aldatu zion: Minecraft: Order of the Stone. The Order of the Stick Interneteko komikian oinarritutako izena zen. Gerora, doako lehen bertsio hari Classic izenez deitzen zion. 2009ko maiatzaren 17tik azaroaren 10era bitartean, jokoaren bertsio hari aldaketa gehiago egiten segitu zuen.
2009 eta 2010 artean jokoak izan zuen garapena Survival Test, Indev eta Infdev izenez ezagutzen diren faseetan banatzen da. Indev laburduraz ezagutzen den faseak (ingelesez, in development) 2009ko abenduaren 23tik 2010eko otsailaren 23ra iraun zuen eta Infdev faseak (ingelesez, infinite development) 2010eko otsailaren 27tik ekainaren 30era.
2010eko ekainaren 30ean argitaratu zuen Persson-en Alpha izenez ezagutzen den lehen eguneratze garrantzitsua. Garai hartan, jAlbum enpresan, irudi eta bideoetatik galeriak sortzea helburu duen webgunerako egiten zuen lan egun osoko lanaldian. Alpha bertsioaren salmenta gora egiten ari zela ikustean, Minecraft jokoaren garapenean arduraldi osoan jardutea erabaki zuen. Eguneraketak automatikoki banatzen ziren, bloke, elementu eta izaki berriak sartuz eta jokoaren mekanikan aldaketak erantsiz (ur-fluxua, adibidez). Salmentetatik lortutako diruarekin, Perssonek Mojang sortu zuen, bideo-jokoen estudioa, Jakob Porser eta Carl Manneh lankide ohiekin batera.
2010eko abenduaren 11ean Beta fasearen hasiera iragarri zuen Perssonek. Akatsen zuzenketak eta aurreko bertsioen eguneratzeak doakoak izango zirela adierazi zien jokalariei. Garapenak aurrera egin ahala, proiektuan lan egiteko langile gehiago kontratatu zituzten eta Mojang handituz joan zen.
Lehen bertsio egonkorra (1.0 bertsioa) 2011ko azaroaren 18an argitaratu zen 2011ko Minecon (Minecraft convention) biltzarrean. Hura izan zen Minecraft jokoaren Java Edizioaren merkaturatze ofiziala. Jens Bergensten (Jeb) bideojokoen programatzaile eta diseinatzaileak hartu zuen sortze-prozesuaren ardura osoa, ordura arte diseinuaren buru zen Persson ordezkatuz. Minecraften zerbitzarien aldaketen euskarria hobetzeko asmoz, 2012ko otsailaren 28an, Mojangek Bukkit-en lan egiten zuten garatzaileen kontratazioa iragarri zuen. Horrez gain, Mojang-ek CraftBukkit zerbitzariaren moduloaren itxurazko jabetza hartu zuen, nahiz eta bere zilegitasuna zalantzan jarri zen kode irekiko izaera izateagatik eta GNU Lizentzia Publiko Orokorraren (GPL) eta GNU Lesser General Public License (LGPL) lizentziapena egoteagatik.

### Pocket Edizioa

2011ko urrian, lehen bertsio egonkorra argitaratu baino hilabete lehenago, Android sistema eragilerako bertsioa estreinatu zena, mugikorretan jolastu ahal izateko: Minecraft: Pocket Edition. Urte bereko azaroaren 17an argitaratu zen iOS sistema eragilea darabilten mugikorretarako bertsioa. 2014ko irailaren 15ean, Microsoft enpresak Mojang erosi zuen 2500 milioi dolar estatubatuarren truke. Handik gutxira, ataka bat jarri zuten Windows Phone sistema eragilean ere jolastu ahal izateko. Java Edizioak ez bezala, Pocket Edizioak, hasieran, Minecraften sormenezko eraikuntzan eta oinarrizko biziraupen-elementuetan jarri zuen arreta, baina ez zuen PCrako bertsioaren ezaugarri askorik. Bergenstenek Twitterren baieztatu zuen, Pocket Edizioa Javan idatzi beharrean C++-en idatzi zela, iOS sistema eragileak ez zuelako Java onartzen.
2017ko urtarrilean, Microsoftek iragarri zuen Pocket Edizioaren Windows Phone-rako bertsioak ez zituela gehiago mantenduko. 2017an Pocket Edizioa Bedrock Edition gisa berrizendatu zen, eta Xbox One eta Nintendo Switcheko bertsio berriekin plataforma arteko jokoa ahalbidetu zen.

### Bedrock Edizioa eta Console Edizioa

2012ko maiatzaren 9an Xbox 360 bideokontsolan jolasteko edizioa sortu zuen 4J Studios bideo-joko garatzaileak. Xbox Live Arcade NEXT promozioaren barruan iragarri zen. Bertsio honek hainbat aukera aurkeztu zituen: birdiseinatutako artisautza-sistema bat, kontrolerako interfaze berri bat, jokoan integratutako tutorialak, jokalari anitzerako pantaila zatitzea eta Xbox Live bidez online jokatzeko aukera. PCrako bertsioan ez bezala, bertsio honetan munduak finituak ziren, horma ikusezinez inguratuak. Hasieran, Xbox 360 bideokontsolarako bertsioak PCrako garatutako hasierako bertsioen antza zuen, baina eguneratzeak egin zizkioten Java Edizioaren antza emateko, behin-behinean bertan behera utzi aurretik. Xbox One kontsolarako bertsioa 2014ko irailaren 5ean merkaturatu zen, mundu zabalagoak eta jokalari gehiagorako euskaria eskainiz. PlayStation 3 eta PlayStation 4 plataformetara edizioak 2013ko abenduaren 17an eta 2014ko irailaren 4ean argitaratu ziren, hurrenez hurren. Xbox-erako bertsioak bezala, PlayStation-erako edizioak 4J Studios-ek garatu zituen.
2015eko abenduaren 17an Nintendo plataformetarako edizioa sortu zen: Minecraft: Wii U Edition. Ipar Amerikara eta Europara 2016ko ekainean iritsi zen. Nintendo Switcherako bertsioa Nintendo eShop banatzailearen bidez merkaturatu zen 2017ko maiatzaren 11n.
2017ko irailaren 20an, Better Together Update eguneratzeari esker, Bedrock Edizioa Xbox One, Windows 10 eta plataforma mugikorrak erabiliz modu gurutzatuan jokatzeko aukera eskaini zen. Gerora, Bedrock edizioa Nintendo Switcherako eta PlayStation 4erako zabaldu zen (azken honek 2019ko abenduan jaso zuen eguneraketa), eta horri esker Xbox Live doako kontua duten erabiltzaileentzako plataforma arteko jokoa ahalbidetu zen, baita PlayStation plataformarako ere. 2024ko urriaren 22an PlayStation 5 plataformarako Bedrock edizioaren bertsioa argitaratu zen. 2018ko abenduaren 18an, PlayStation 3, PlayStation Vita, Xbox 360 eta Wii U plataformetarako Legacy Console Editions izenez ezagutzen den azken eguneraketa jaso zuten. 2019ko urtarrilaren 15ean, New Nintendo 3DS plataformak bertsioaren azken eguneraketa jaso zuen, eta, horrekin, eguneraketa berriak bertan behera geratu ziren.

### Eguneratzeak

Eguneratze berri asko argitaratu dira, berriena 1.22 izanik. Hala ere, nahiz eta 1.22 bertsiorik berriena izan, badaude jokatzeko modu asko beste bertsio zaharragoak baliatzen dituztenak. Adibidez, 1.8tik 1.9ra borrokatzerako orduan aldaketa nabarmenak egin zituzten. Horren ondorioz, komunitateko jokalari askoek 1.8ko borroka modalitatea gogoko zutenez, mundu partekatuetan hura inplementatzea erabaki zuten, borroka zaharraren esentzia mantendu ahal izateko.
Bestetik, joku modalitateak "biziraupen" moduaren antza gehiago badu, pertsona askoek +1.9ko bertsioak nahiago dituzte, bertan dauden objektu anitz eta berrien ondorioz, jokoaren aukerak asko zabaltzen direlako.
Gainera, minecraft jokoan euskarazko hizkuntza erabiltzeko aukera ematen da. Aukera hau, ez zen hasiera batetik jokoan egon, zehazki, 12w01a "snapshot" izeneko bertsioan ezarri zuten, zein 1.1 bertsioko proba bertsioetako bat izan zen, hau da, 2012ko urtarrilaren 5ean. Beraz, esan dezakegu gaur egun euskarak ia 13 urteko adina duela minecraften.

## Pertsonalizazioa

Modding komunitatea zaleek, erabiltzaileek eta kanpoko programatzaileek osatzen dute. Denborarekin sortu diren aplikazioen programen interfaze barietate bat erabiliz, Minecrafterako deskarga daitekeen eduki barietate zabal bat ekoitzi dute, hala nola aldaketak, testura-paketeak eta mapa pertsonalizatuak. Minecraft kodearen aldaketek, 'mod' deiturikoek, jolasaren aldaketa desberdinak gehitzen dituzte: bloke berriak, elementu berriak, zohikatz berriak eta sortzeko mekanismo-multzo berriak.
Modding komunitatearen helburu nagusia da; funtsean, hornitzea, jokoa hobetzen dutenetatik hasi (minimapak, ibilbide-puntuak eta iraunkortasun-kontagailuak) eta jokoari beste bideojoko eta bitarteko batzuetako elementuak gehitzen dizkiotenetaraino.
Mod markoen barietate bat kodearen alderantzizko ingeniaritzaren bidez modu independentean garatu bazen ere, Mojangek Minecraft estandarra ere hobetu zuen aldaketarako marko ofizialekin, eta horrek komunitateak sortutako baliabide-paketeak ekoizteko aukera ematen du, jolasaren zenbait elementu aldatzen dituztenak, ehundurak eta soinuak barne. Jokalariek ere sor ditzakete beren "mapak" (munduko artxibo gorde pertsonalizatuak), askotan arau espezifikoak, erronkak, asmakizunak eta misioak dituztenak, eta partekatu besteek jolas dezaten. Horiei 'mapmaker' edo 'mapa-sortzaile' deitu ohi zaie.
Mojang-ek abentura modu bat gehitu zuen 2012ko abuztuan eta "komando-blokeak" 2012ko urrian, bereziki Java Edition-en mapa pertsonalizatuetarako sortu zirenak. Java Edition-en 1.13 bertsioan sartutako datu-paketeek pertsonalizazio handiagoa ahalbidetzen dute: lorpen berriak, dimentsioak, funtzioak, harrapakin-taulak, predikatuak, errezetak, egiturak, etiketak, mundu mailako sorkuntza-konfigurazioak eta bioma moduluak gehitzeko gaitasuna barne.
Xbox 360 edizioak, deskarga daitekeen edukia onartzen du, eta Xbox Games Store bidez eros daiteke; eduki-pakete horiek pertsonaien maskara gehigarriak izaten dituzte. Geroago, ehundura-paketeentzako euskarria jaso zuen izenburuaren hamabigarren eguneratzean, "nahasketa-paketeak" aurkezten zituen bitartean. Bertan, ehundura-paketeak maskara-paketeekin eta soinuen, musikaren eta jokoaren erabiltzaile-interfazearen aldaketekin konbinatzen ziren. Lehen mash-up paketea (eta, hedaduraz, lehen testura paketea) Xbox 360 Edition-erako 2013ko irailaren 4an kaleratu zen eta Mass Effect frankizia zuen gaitzat. Hala ere, Java edizioak ez bezala, Xbox 360 edizioak ez du jokalariek sortutako aldaketarik onartzen, ezta mapa pertsonalizaturik ere. 2016ko maiatzaren 17an, Nintendoren Super Mario frankizian oinarritutako sustapen gurutzatuko baliabideen pakete bat merkaturatu zen mundu osoan Wii-U. argitalpenerako. Wii-U Edition-en Fallout-en oinarritutako pakete konbinatu bat merkaturatuko zela iragarri zen. 2018ko apirilean, malwarea aurkitu zen erabiltzaileek jokoaren Java edizioarekin erabiltzeko sortutako Minecraft maskara deskargagarri batzuetan.Avastek ia 50.000 kontu kutsatuta zeudela adierazi zuen eta, aktibatzen zenean, malwarea erabiltzailearen disko gogorra berritzen saiatzen zen.Mojangek berehala konpondu zuen arazoa, eta adierazpen bat egin zuen, esanez "jokoak berak ez zuela kodea exekutatuko edo irakurriko", eta maskara zeukan irudia irekitzen zenean bakarrik exekutatuko zela.
2017ko ekainean, Mojangek "Discovery Update" bezala ezagutzen den eguneratze bat atera zuen jokoaren Bedrock bertsiorako. Eguneratzeak mapa berri bat, joko modu berri bat, "Merkatua", erabiltzaileek sortutako eduki katalogo bat, Minecraften sortzaileei "jokoarekin bizimodua ateratzeko beste modu bat" eskaintzen diena, eta gehiago.

### Mod popularrak

Minecraft eta modding komunitatean, oro har, asko erabiltzen diren modak daude, edo garrantzitsuak dira beste moduen edo jokoaren egonkortasunerako eta bateragarritasunerako.
* Forge, Fabric, Bukkit, Paper, zerbitzari baten edo bezeroaren (jokalaria) instalazio bat aldatzen duten beste proiektu batzuen artean, modak garatzeko API bat inplementatzen dutenak.
* Optifine, bezeroarentzako edo zerbitzariarentzako eredua, errendimendua eta estetika hobetzeko ezaugarriak gehitzen dituena (geruzak).
* Power 2 sarea, Minecraft-i ezaugarri aurreratuak gehitzen dizkion modeloa, industria-teknologia gisa, hala nola ponpa hidraulikoak, eguzki-panelak eta hodi pneumatikoak, eta MOS 6502an oinarritutako ordenagailu oso bat emulatzea ere ahalbidetzen du, jokoaren beraren mekaniken bidez.

## Beste lan batzuk
### Bedrock Edition

Erderazko: Minecraft Bedrock artikulutik lortua
Hasiera batean, Minecraften edizio hau sakelako edizio bat izateko garatu zen, eta edizioa eskuragarri dago telefono eta tabletentzat. Windows 10 Edition izeneko edizio bat ere badago, garapen lerro berean eta Pocket Edition kode berean oinarritzen dena, nahiz eta Windows 10erako bakarrik dagoen eskuragarri eta Holo Lens-en, Microsoften errealitate birtualeko gailuetan eta Oculus Rift-en ere funtzionatzeko prestatuta dagoen. Pocket Edition arruntak ere gailu horietarako euskarria zuen, Samsung Gear VR-rekin adibidez.
Edizio honetako beste aldaera batzuk Apple TV Edition eta Fire TV Edition dira. Hala ere, 1.2 bertsiotik aurrera, Pocket Edition-en jokagarritasuna bateratu zen Windows 10, Xbox One S eta errealitate birtualeko gailuekin, "Bedrock Edition" izenekoaren azpian, jokalari anitzeko jokoa ahalbidetuz aurreko plataformen artean, bai interkonexioa duten munduetan, bai jokalari anitzeko zerbitzarietan. Denboraldi baten ondoren, Nintendo Switch gehitu zitzaion edizio honi, eta, azkenik, Playstation 4 eta 5.

### Legacy Edition

Jokoaren edizio hau, lehen "Console Edition" bezala ezagutzen zena, Xbox 360, Xbox One, Wii U, Nintendo Switch, PS3 eta PS4 kontsoletan funtzionatzeko prestatuta zegoen. Edizioa Java edizioaren oso antzekoa zen, eta jokalari anitzeko joka zitekeen hainbat kontsolatan harpidetzekin, Xboxen kasuan bezala, bere Xbox LIVE Gold zerbitzuarekin. Bedrock edizioa PS4ra iritsi zenean, 2019ko amaieran, Legacy edizio guztiak merkatutik kendu ziren. Plataforma batzuetan eskuragarri izaten jarraitzen duten arren, ez dute eguneraketa gehiagorik jasoko.

## Erreferentziak

* ↑ «Bideojokoei lotutako aholkuak» www.berria.eus 2024-09-14 (Noiz kontsultatua: 2025-03-10).
* ↑ (Gaztelaniaz) «Los juegos más vendidos de la historia hasta la fecha (2023)» Vandal 2023-11-14 (Noiz kontsultatua: 2024-12-15).
* ↑ (Gaztelaniaz) «Modo de juego» Minecraft Wiki (Noiz kontsultatua: 2025-02-19).
* ↑ (Ingelesez) «Game mode» Minecraft Wiki (Noiz kontsultatua: 2025-02-19).
* ↑ (Gaztelaniaz) «Supervivencia» Minecraft Wiki (Noiz kontsultatua: 2025-02-19).
* ↑ (Ingelesez) «Survival» Minecraft Wiki (Noiz kontsultatua: 2025-02-19).
* ↑ (Gaztelaniaz) «Creativo» Minecraft Wiki (Noiz kontsultatua: 2025-02-19).
* ↑ (Ingelesez) «Creative» Minecraft Wiki (Noiz kontsultatua: 2025-02-19).
* ↑ (Gaztelaniaz) «Aventura» Minecraft Wiki (Noiz kontsultatua: 2025-02-19).
* ↑ (Ingelesez) «Adventure» Minecraft Wiki (Noiz kontsultatua: 2025-02-19).
* ↑ (Gaztelaniaz) «Espectador» Minecraft Wiki (Noiz kontsultatua: 2025-02-19).
* ↑ (Ingelesez) «Spectator» Minecraft Wiki (Noiz kontsultatua: 2025-02-19).
* ↑ (Gaztelaniaz) «Extremo» Minecraft Wiki (Noiz kontsultatua: 2025-02-19).
* ↑ (Ingelesez) «Hardcore» Minecraft Wiki (Noiz kontsultatua: 2025-02-19).
* ↑ (Gaztelaniaz) «Multijugador» Minecraft Wiki (Noiz kontsultatua: 2025-03-10).
* ↑ (Frantsesez) «Multijoueur» Minecraft Wiki (Noiz kontsultatua: 2025-03-10).
* ↑ (Ingelesez) «Multiplayer» Minecraft Wiki (Noiz kontsultatua: 2025-03-10).
* ↑ (Ingelesez) «Tutorials/Setting up a LAN world» Minecraft Wiki (Noiz kontsultatua: 2025-03-10).
* ↑ (Ingelesez) «How to Host a Minecraft Server (with Pictures)» wikiHow (Noiz kontsultatua: 2025-03-10).
* ↑ (Ingelesez) «Hypixel Forums» Hypixel Forums (Noiz kontsultatua: 2025-03-10).
* ↑ «Statistics of Hypixel Network | Server» minecraft-mp.com (Noiz kontsultatua: 2025-03-10).
* ↑ (Ingelesez) «2b2t» 2b2t 2024-09-09 (Noiz kontsultatua: 2024-12-10).
* ↑ (Gaztelaniaz) «Realms» Minecraft Wiki (Noiz kontsultatua: 2024-12-10).
* ↑ (Frantsesez) «Realms» Minecraft Wiki (Noiz kontsultatua: 2025-03-10).
* ↑ (Ingelesez) Frank, Allegra. (2016-06-13). «Minecraft gets cross-platform play later this year (correction)» Polygon (Noiz kontsultatua: 2025-03-10).
* ↑ (Ingelesez) Carter, Chris. (2017-06-11). «Minecraft is unifying nearly all of its versions across all platforms, except Sony» Destructoid (Noiz kontsultatua: 2025-03-10).
* ↑ Marsh Davies. (2017). Beta Test Better Together! Check out the beta of the new cross-platform Minecraft. Minecraft.
* ↑ «The Word of Notch — Early private singleplayer alpha coming very soon» web.archive.org 2021-02-24 (Noiz kontsultatua: 2025-03-13).
* ↑ «Minecraft (alpha)» forums.tigsource.com (Noiz kontsultatua: 2025-03-13).
* ↑ (Ingelesez) published, Graham Smith. (2012-02-06). «The first moments of Minecraft» PC Gamer (Noiz kontsultatua: 2025-03-13).
* ↑ «Minecraft» web.archive.org 2009-06-15 (Noiz kontsultatua: 2025-03-13).
* ↑ «Minecraft (alpha)» forums.tigsource.com (Noiz kontsultatua: 2025-03-13).
* ↑ «Minecraft: Order of the Stone : The Word of Notch» web.archive.org 2012-03-14 (Noiz kontsultatua: 2025-03-13).
* ↑ «The Word of Notch — The server is back up!» web.archive.org 2021-06-20 (Noiz kontsultatua: 2025-03-13).
* ↑ (Ingelesez) Handy, Alex. (2010). «Interview: Markus 'Notch' Persson Talks Making Minecraft» Game Developer (Noiz kontsultatua: 2025-03-13).
* ↑ «The Word of Notch — I fixed a few bugs in /game/, and the game is now...» web.archive.org 2020-11-11 (Noiz kontsultatua: 2025-03-13).
* ↑ «The Word of Notch — Seecret Friday update the third! OooooOOOoo!» web.archive.org 2020-11-13 (Noiz kontsultatua: 2025-03-13).
* ↑ (Ingelesez) published, Jaz McDougall. (2010-07-29). «Community heroes: Notch, for Minecraft» PC Gamer (Noiz kontsultatua: 2025-03-13).
* ↑ «Changing the game: how Notch made Minecraft a cult hit (Wired UK)» web.archive.org 2012-11-24 (Noiz kontsultatua: 2025-03-13).
* ↑ «The Word of Notch — Minecraft Beta: December 20, 2010» web.archive.org 2019-02-06 (Noiz kontsultatua: 2025-03-13).
* ↑ «2011, here we go! : The Word of Notch» web.archive.org 2011-01-06 (Noiz kontsultatua: 2025-03-13).
* ↑ «Minecraft Full Version Available; MineCon Live Streaming - International Business Times» web.archive.org 2011-11-19 (Noiz kontsultatua: 2025-03-13).
* ↑ «Och med dom orden så passar jag micken. : The Word of Notch» web.archive.org 2011-12-27 (Noiz kontsultatua: 2025-03-13).
* ↑ (Ingelesez) published, Marsh Davies. (2012-11-11). «The Future of Minecraft: what lies ahead for the all-conquering sandbox game?» PC Gamer (Noiz kontsultatua: 2025-03-13).
* ↑ «Minecraft Team Strengthened!» web.archive.org 2013-09-27 (Noiz kontsultatua: 2025-03-13).
* ↑ (Ingelesez) published, Andy Chalk. (2014-08-21). «Minecraft Bukkit team lead tries to end development, but Mojang steps in» PC Gamer (Noiz kontsultatua: 2025-03-13).
* ↑ «Minecraft’s CraftBukkit mod taken down by DMCA claim | games.on.net» web.archive.org 2015-11-23 (Noiz kontsultatua: 2025-03-13).
* ↑ (Ingelesez) Ruddock, David. (2011-10-07). «[Update: Doesn't Work On Some Phones Minecraft Pocket Edition Now Available For All (Well, Most) Android Handsets And Tablets»] Android Police (Noiz kontsultatua: 2024-12-15).
* ↑ «Gamasutra - News - Official Minecraft iOS, Android Release Coming Later This Year» web.archive.org 2011-02-23 (Noiz kontsultatua: 2025-03-13).
* ↑ «Minecraft: Pocket Edition arrives on iPhone and iPad (Wired UK)» web.archive.org 2011-11-18 (Noiz kontsultatua: 2025-03-13).
* ↑ (Ingelesez) Contributor, Fred Dutton. (2011-11-16). «Minecraft gets iOS release» Eurogamer.net (Noiz kontsultatua: 2024-12-15).
* ↑ (Gaztelaniaz) «¿Qué gana Microsoft comprando Minecraft?» La Vanguardia 2014-09-17 (Noiz kontsultatua: 2024-12-15).
* ↑ (Ingelesez) «Minecraft Now Available for Windows Phones, See First Images Here» GameSpot (Noiz kontsultatua: 2025-03-13).
* ↑ (Ingelesez) Boyes, Emma. (2011-08-16). «Minecraft Pocket Edition Now Available» IGN (Noiz kontsultatua: 2025-03-13).
* ↑ «Twitter / jeb_: @Sgt_Bullshit Yes, but later. ...» web.archive.org 2013-10-24 (Noiz kontsultatua: 2025-03-13).
* ↑ (Ingelesez) Staff, Ars. (2017-01-18). «Microsoft-owned Minecraft no longer supported on Microsoft-owned Windows Phone/Mobile» Ars Technica (Noiz kontsultatua: 2025-03-13).
* ↑ «Minecraft: Better Together Update - Everything You Need To Know | Walkthroughs | The Escapist» web.archive.org 2017-06-18 (Noiz kontsultatua: 2025-03-13).
* ↑ (Ingelesez) Staff, Ars. (2017-01-18). «Microsoft-owned Minecraft no longer supported on Microsoft-owned Windows Phone/Mobile» Ars Technica (Noiz kontsultatua: 2024-12-15).
* ↑ «Xbox 360 World Premieres Biggest Blockbuster Games and Entertainment» web.archive.org 2014-11-13 (Noiz kontsultatua: 2025-03-13).
* ↑ «Xbox Live's Major Nelson » Announcing ‘Arcade Next’ :» web.archive.org 2013-01-19 (Noiz kontsultatua: 2025-03-13).
* ↑ «Minecraft: Xbox 360 Edition review» web.archive.org 2012-05-10 (Noiz kontsultatua: 2025-03-13).
* ↑ «News: Minecraft Xbox 360 update 1.8.2 - 4J releases enormous final contents list - OXM UK» web.archive.org 2014-04-30 (Noiz kontsultatua: 2025-03-13).
* ↑ (Ingelesez) «Minecraft: Xbox One Edition Releasing on September 5th» GamingBolt (Noiz kontsultatua: 2025-03-13).
* ↑ «Minecraft PS4 Edition Release Date Confirmed - IGN» web.archive.org 2014-10-01 (Noiz kontsultatua: 2025-03-13).
* ↑ «4J Studios on its pivot into publishing | GamesIndustry.biz» web.archive.org 2023-11-02 (Noiz kontsultatua: 2025-03-13).
* ↑ (Ingelesez) Lada, Jenni. (2016-05-09). «Super Mario Is Coming To The Minecraft: Wii U Edition This Month» Siliconera (Noiz kontsultatua: 2025-03-13).
* ↑ «Minecraft: Wii U Edition Gets Its European Retail Release on 30th June - Nintendo Life» web.archive.org 2016-06-02 (Noiz kontsultatua: 2025-03-13).
* ↑ «Minecraft: Nintendo Switch Version Release Date Announced - IGN» web.archive.org 2017-04-13 (Noiz kontsultatua: 2025-03-13).
* ↑ (Ingelesez) Dornbush, Jonathon. (2017-06-11). «E3 2017: Minecraft Better Together Update Announced» IGN (Noiz kontsultatua: 2025-03-13).
* ↑ «Finally, PlayStation gets cross-platform Minecraft tomorrow • Eurogamer.net» web.archive.org 2019-12-09 (Noiz kontsultatua: 2025-03-13).
* ↑ (Ingelesez) «Minecraft ditching single summer update for more regular releases, mob votes being retired» Eurogamer.net 2024-09-09 (Noiz kontsultatua: 2025-03-13).
* ↑ «Minecraft No Longer Receiving Updates on Legacy Hardware» web.archive.org 2020-05-16 (Noiz kontsultatua: 2025-03-13).
* ↑ «Minecraft: New Nintendo 3DS Edition Receives its Final Update» web.archive.org 2023-03-12 (Noiz kontsultatua: 2025-03-13).
* ↑ (Gaztelaniaz) «Historial de versiones de Java Edition» Minecraft Wiki (Noiz kontsultatua: 2024-12-10).
* ↑ (Gaztelaniaz) «Idioma» Minecraft Wiki (Noiz kontsultatua: 2024-12-10).
* ↑ «TNT Mod | The 10 Best Minecraft Mods | TIME.com» web.archive.org 2012-10-30 (Noiz kontsultatua: 2024-12-10).
* ↑ «Minecraft mod API to be developed by new team at Mojang | News | PC Gamer» web.archive.org 2013-02-03 (Noiz kontsultatua: 2024-12-10).
* ↑ (Ingelesez) «Xaero's Minimap» CurseForge (Noiz kontsultatua: 2024-12-10).
* ↑ (Ingelesez) «Durability Counter v1.1.1 for Minecraft BE 1.16/1.17.2» For-Minecraft.com (Minecraft mods, addons, maps, texture packs, skins) (Noiz kontsultatua: 2024-12-10).
* ↑ «Minecraft 1.6 'Horse Update' Launching in July - IGN» web.archive.org 2013-07-08 (Noiz kontsultatua: 2024-12-10).
* ↑ «The 25 best Minecraft custom maps | Features, Mods, News | PC Gamer» web.archive.org 2012-10-23 (Noiz kontsultatua: 2024-12-10).
* ↑ «Minecraft 1.3 Adding LAN, Adventure Mode In August | Rock, Paper, Shotgun» web.archive.org 2012-11-12 (Noiz kontsultatua: 2024-12-10).
* ↑ «Minecraft Adding New Block - IGN» web.archive.org 2012-12-16 (Noiz kontsultatua: 2024-12-10).
* ↑ «Minecraft XBLA adding DLC costumes - Video Game News, Videos and File Downloads for PC and Console Games at Shacknews.com» web.archive.org 2012-12-04 (Noiz kontsultatua: 2024-12-10).
* ↑ «News: Minecraft Xbox 360 Title Update 12 out now - Xbox 360 - The Official Magazine» web.archive.org 2013-08-24 (Noiz kontsultatua: 2024-12-10).
* ↑ «Mass Effect texture pack lands on Minecraft Xbox 360 | Joystiq» web.archive.org 2013-09-06 (Noiz kontsultatua: 2024-12-10).
* ↑ «Super Mario is coming to Minecraft on Wii U | The Verge» web.archive.org 2016-05-09 (Noiz kontsultatua: 2024-12-10).
* ↑ «minecraft.net - Fallout Mash-Up Pack incoming!» web.archive.org 2016-12-17 (Noiz kontsultatua: 2024-12-10).
* 1 2 3 «Beware of malicious Minecraft skins that attempt to erase your hard drive | PC Gamer» web.archive.org 2021-04-03 (Noiz kontsultatua: 2024-12-10).
* 1 2 «Nearly 50,000 'Minecraft' Accounts Infected With Malware - Variety» web.archive.org 2020-12-10 (Noiz kontsultatua: 2024-12-10).
* ↑ «‘Minecraft’ Developer Issues Fix For Skins Virus – Variety» web.archive.org 2018-09-07 (Noiz kontsultatua: 2024-12-10).
* ↑ (Ingelesez) ‘Minecraft PE’ 1.1 Discovery Update Is Out, Adds Minecraft Marketplace, Skyrim Pack, Woodland Mansions, and More – TouchArcade. 2017-06-01 (Noiz kontsultatua: 2024-12-10).
* ↑ (Ingelesez) Campbell, Colin. (2017-04-10). «Minecraft Marketplace offers a new place to buy maps and more» Polygon (Noiz kontsultatua: 2024-12-10).
* ↑ (Ingelesez) «Minecraft: New marketplace for community creators» BBC News 2017-04-10 (Noiz kontsultatua: 2024-12-10).
* ↑ (Ingelesez) By. (2012-05-20). «Building A 6502 In Minecraft» Hackaday (Noiz kontsultatua: 2024-12-10).
* ↑ direwolf20. (2012-04-21). Mod Spotlight - Red Power 2 PR5 - Computers. (Noiz kontsultatua: 2024-12-10).
* ↑ (Ingelesez) Toor, Amar. (2012-05-21). «RedPower 2 mod brings fully emulated 6502 CPU to Minecraft» The Verge (Noiz kontsultatua: 2024-12-10).
* ↑ (Gaztelaniaz) «Apple TV Edition» Minecraft Wiki (Noiz kontsultatua: 2024-12-10).
* ↑ (Gaztelaniaz) «Fire TV Edition» Minecraft Wiki (Noiz kontsultatua: 2024-12-10).

## Kanpo estekak

* Minecraft Wiki Ofiziala
* Hiria baldintzatu du jokoak. Amaia Igartua Aristondo. Berria 2024-11-06
* Partida erdian komunikatzen Urtzi Urkizu. Berria 2015-1-31
* Datuak: Q49740
* Multimedia: Minecraft / Q49740